ОБЩИ УСЛОВИЯ
за провеждане на занимания за деца в Детски научен център Музейко
„УМНА ВАКАНЦИЯ В МУЗЕЙКО“
По смисъла на тези Общи условия, посочените по-долу термини и изрази имат следното значение:
„МУЗЕЙКО“ или „Организатор“ означава „МУЗЕЙКО“ ЕООД, гр. София, ЕИК 202772419, ДДС BG202772419, със седалище и адрес на управление – гр. София, 1700, ул. „Проф. Боян Каменов“ № 3, представлявано от управителя Бистра Добринова Кирова-Колева, е-mail: muzeiko@muzeiko.bg и edu@muzeiko.bg, телефон 02/902 0000;
Програма „Умна ваканция в Музейко“ или „програма“ – организирана от дружеството форма на групово посещение и престой в Детски научен център Музейко в дните от понеделник до петък, за деца от 7 до 11-годишна възраст, която ще се проведе през лятната ваканция на учениците – в периода от 4 юни – 10 август 2018 г. Програмата включва занимания по предварително утвърден график, включващ игри, научни и арт ателиета, спорт, както и занимания на открито. Програмите са: целодневна на български език, полудневна на английски език и полудневна на български език. Заниманията се провеждат от 9:00 до 13:00/17:00 часа, на територията и извън Детски научен център „Музейко“.
„Клиент“ означава родител или лице, упражняващо родителски права, което запише детето си в програма „Умна ваканция в Музейко“;
Капацитетът на програмите на български език е от 8 до 15 деца, а на програмите на английски език – от 6 до 15 деца в група. Дружеството може да откаже прием на деца за конкретна седмица, ако капацитетът на програмата е запълнен или има записани по-малко от съответния минимум деца.
I. СРОК И ПЕРИОДИ НА ПРОВЕЖДАНЕ
1. Детето може да бъде записано в програма за една седмица в избран от клиента период – от понеделник до петък. Периодите, през които ще се провежда Програмата са, както следва:
· I-ви период – три седмици, от понеделник до петък в периода от 4 до 22.06.2018 г.;
· II-ри период – три седмици, от понеделник до петък в периода от 2 до 20.07.2018 г.;
· III-ти период – две седмици, от понеделник до петък в периода от 30 юли до 10 август 2018 г.;
2. Клиентът избира периода и посочва вида на избраната програма чрез попълване на заявка. Всяко дете може да бъде записано в Програмата за една или две седмици;
3. За Програмата на английски език се изисква владеене на езика на ниво В1.
ЗАПИСВАНЕ. ЦЕНА И НАЧИН НА ПЛАЩАНЕ
4. Желанието за включване на дете в програма се заявява чрез подаване на формуляр по образец. Клиентът следва да се е запознал и да е приел настоящите Общи условия и Общите условия за ползване на услугите, предоставяни от Музейко.
5. Заявки се приемат в офиса на „Музейко“ ЕООД, гр. София на ул. „Професор Боян Каменов“ № 3 и на имейл edu@muzeiko.bg.
6. В заявката, клиентите задължително посочват и имената на лицата, които имат право да вземат детето от Детски научен център Музейко.
7. Участието на дете в Програма по този договор става след писмено потвърждение от страна на дружеството и след заплащане на цялата дължима сума за съответната програма и период.
8. Цената за участие в целодневната програма на български език е 250 лв. (двеста и петдесет лева) на седмица;
9. Цената за участие в полудневната програма на английски език е 180 лв. (сто и осемдесет лева) на седмица.
10. Цената за участие в полудневната програма на български език е 130 лв. (сто и тридесет лева) на седмица.
11. Притежателите на годишни карти ползват отстъпка в размер на 5% от обявените цени. В този случай, при заплащане в брой на касата на Музейко, клиентът следва да представи годишната си карта, заедно с документ за самоличност, за да бъде приложена отстъпката.
12. При записване на второ дете от семейство, за него се ползва 10 % отстъпка от обявените цени.
13. Отстъпки не се комбинират.
II. ПРОВЕЖДАНЕ НА ПРОГРАМАТА
14. Приемането на децата за участие в летните програми ще става сутрин от 8:45 до 9:00 часа всеки ден в сградата на Детски научен център Музейко.
15. Заниманията с децата ще се провеждат по предварително утвърден график, който се обявява на интернет страницата на организатора. Музейко си запазва правото едностранно да прави промени в програмата и графика за провеждането ѝ.
16. Родителите могат да осигурят храна за детето според предпочитанията му.
17. Полудневната програма приключва в 13:00 ч., а целодневната - в 17:00 ч.
18. Задължение на клиента е да осигури навременното вземане на детето от Музейко след приключване на програмата.
III. УСЛОВИЯ ЗА ИЗМЕНЕНИЯ И АНУЛИРАНЕ
19. Клиентът може да се откаже от потвърдено участие на дете в програма, без да дължи неустойка до 10 календарни дни преди началото ѝ.
20. В случай, че клиентът се откаже от потвърдено участие в срок по-малко от 10 дни, то същият дължи неустойка в размер на 50% от цената на съответната програма.
21. Отказът следва да бъде направен писмено, на имейл edu@muzeiko.bg. В писмото си, клиентът задължително посочва банкова сметка, по която да бъде възстановена съответната сума.
22. В случай че Музейко не може да предостави услугата за съответен период, той уведомява клиента за това обстоятелство и предлага включване на детето в друг период или възстановяване на платената сума.
23. Възстановяване на суми, платени по този договор става само по банков път, на посочена от клиента банкова сметка и при предвидените по-горе условия.
24. Възстановяване на суми се прави в срок до 5 работни дни, считано от получаването на съответното уведомление.
25. В случай че клиент откаже участие на дете в програма след нейното започване или в същия период участието на детето бъде възпрепятствано по други причини, вкл. медицински, дружеството не дължи възстановяване на суми.
26. При установено неприемливо поведение или влошено здравословно състояние, както и при неспазване на установените правила и норми за поведение от страна на детето, Музейко има право едностранно да прекрати този договор без предизвестие като в този случай дружеството не дължи неустойки, нито възстановяване на суми, независимо от времето, през което детето е посещавало програмата.
27. Клиентът няма право да прехвърля свои права, придобити въз основа на този договор на трети лица.
28. Музейко ще положи грижа, но не носи отговорност за изгубени/забравени или откраднати вещи по време на програмата.
IV. РЕКЛАМАЦИИ
29. При неизпълнение или неточно изпълнение на услугата по договора, клиентът има право да търси отговорност от Музейко до пълния размер на стойността на неточно изпълнената или неизпълнената услуга по договора.
30. Клиентът се задължава да уведоми веднага представител на Музейко и да представи рекламацията в писмен вид като изрично посочи причината за рекламацията. Така предявената рекламация следва да бъде подписана. В такъв случай, представител на „Музейко“ ЕООД, гр. София, съставя протокол с описание на услугата, предмет на рекламацията, който следва да бъде подписан от двете страни.
31. Рекламации на Клиента, по повод предоставеното качество и изпълнението на програмата следва да се извършат писмено, в 7-дневен срок от момента на приключването й.
32. Правото на рекламация се упражнява само от засегнато лице, включително при договор в полза на трето лице. Дружеството разглежда получената рекламация в 1-месечен срок. Рекламации, подадени след определения срок няма да се разглеждат.
V. ДРУГИ УСЛОВИЯ
33. Всички уведомления и съобщения във връзка с изпълнението на този договор, трябва да бъдат в писмена форма. Адресът за уведомяване на организатора във връзка с изпълнението на този договор е edu@muzeiko.bg, а клиента посочва имейл и адрес за кореспонденция в заявлението.
34. Всички спорове между Страните, произтичащи от или свързани с този Договор при общи условия, се решават от тях по взаимно съгласие, а при непостигане на съгласие, споровете ще се отнасят за решаване от компетентния съд в гр. София.
